b'\n_START_ARTICLE_\nHal Jackson\n_START_PARAGRAPH_\nHal Jackson (3. marraskuuta 1915 \xe2\x80\x93 23. toukokuuta 2012) oli afroamerikkalainen radiotoimittaja. Uransa aikana h\xc3\xa4n rikkoi useita roturajoja, ollen muun muassa maansa ensimm\xc3\xa4inen musta urheiluselostaja toimiessaan washingtonilaisella WOOK-radioasemalla._NEWLINE_Jackson ty\xc3\xb6skenteli Washingtonissa vuoteen 1954 asti, juontaen enimmill\xc3\xa4\xc3\xa4n nelj\xc3\xa4\xc3\xa4 p\xc3\xa4ivitt\xc3\xa4ist\xc3\xa4 ohjelmaa nelj\xc3\xa4ll\xc3\xa4 eri radioasemalla. T\xc3\xa4m\xc3\xa4n j\xc3\xa4lkeen h\xc3\xa4n siirtyi New Yorkiin. Vuonna 1971 Jackson oli perustamassa New Yorkin ensimm\xc3\xa4ist\xc3\xa4 afroamerikkalaisten omistamaa ja operoimaa radioasemaa._NEWLINE_Hal Jackson nimettiin Radio Hall of Fameen vuonna 1995.'